

Αρκαλοχώρι, 30/ 07 /2025

Προς: ΜΜΕ

**ΔΕΛΤΙΟ ΤΥΠΟΥ**

**Με επιτυχία ολοκληρώθηκε η δράση προληπτικής ιατρικής στην Γαρίπα**

Με επιτυχία πραγματοποιήθηκε την Τρίτη 29 Ιουλίου 2025, στο Περιφερειακό Ιατρείο Γαρίπας μια σημαντική δράση προληπτικής ιατρικής, με στόχο την κάλυψη των αναγκών υγείας των κατοίκων της ευρύτερης περιοχής.

 Η πρωτοβουλία διοργανώθηκε από τον Δήμο Μινώα Πεδιάδας σε συνεργασία με το Υπουργείο Υγείας, την 7η Υγειονομική Περιφέρεια (Υ.ΠΕ) Κρήτης και τον Εθνικό Οργανισμό Δημόσιας Υγείας (ΕΟΔΥ). Η δράση υλοποιήθηκε με την παρουσία των Κινητών Ομάδων Υγείας (ΚΟΜΥ) και της Συντονίστριας Επιστημονικής Λειτουργίας του Κέντρου Υγείας Αρκαλοχωρίου, κ. Ιφιγένειας Μπουτιέρου.

Οι πολίτες είχαν την ευκαιρία να υποβληθούν σε ένα ευρύ φάσμα υγειονομικών και προληπτικών εξετάσεων. Συνολικά, 25 άτομα εξετάστηκαν κατά τη διάρκεια της δράσης. Ιδιαίτερη έμφαση δόθηκε στις κατ' οίκον επισκέψεις, όπου πραγματοποιήθηκαν 6 επισκέψεις σε πολίτες με σοβαρά προβλήματα υγείας και κινητικότητας, οι οποίοι αδυνατούσαν να μετακινηθούν.

Στη δράση παρευρέθηκαν, ο Αντιδήμαρχος Κοινωνικής Πολιτικής Γρηγόρης Καλογερίδης, η Διευθύντρια του Κέντρου Υγείας Αρκαλοχωρίου, ο γιατρός στο ΠΙ Γαρίπας Νικάκης Γιώργος, οι Κοινωνικοί Λειτουργοί, Μαρία Τσιάγγα και Μαρίνα Φραγκιαδάκη, η Πρόεδρος του Τοπικού Συμβουλίου Λίτσα Ταμιωλάκη, ο Πρόεδρος του Πολιτιστικού Συλλόγου Βαγγέλης Φανουριάκης και ο ειδικός συνεργάτης του Δήμου για θέματα κοινωνικής πολιτικής, Κωστής Σπυριδάκης. υπογραμμίζοντας τη δέσμευση της τοπικής αυτοδιοίκησης και των φορέων υγείας για ακόμα περισσότερες τέτοιες πρωτοβουλίες.

"Η σημερινή δράση προληπτικής ιατρικής στη Γαρίπα αποτελεί έμπρακτη απόδειξη της δέσμευσής μας για την προάσπιση της δημόσιας υγείας και την ενίσχυση της πρόληψης σε κάθε γωνιά του Δήμου μας. Η συνεργασία με το Υπουργείο Υγείας, την 7η Υ.ΠΕ Κρήτης και τον ΕΟΔΥ, καθώς και η παρουσία των κινητών ομάδων υγείας, μας επιτρέπουν να προσφέρουμε ουσιαστικές υπηρεσίες υγείας σε όλους τους δημότες μας, ειδικά σε όσους αντιμετωπίζουν προβλήματα κινητικότητας. Θα συνεχίσουμε να εργαζόμαστε με την ίδια αφοσίωση για έναν Δήμο που νοιάζεται και βρίσκεται δίπλα σε κάθε πολίτη", ανέφερε ο Δήμαρχος Μινωα Πεδιάδας Βασίλης Κεγκέρογλου.